РЕПУБЛИКА БЪЛГАРИЯ
    В И С Ш    С Ъ Д Е Б Е Н    С Ъ В Е Т

ПРОТОКОЛ № 8

от заседание на комисия „Съдебна карта, натовареност и съдебна статистика” към съдийската колегия на Висшия съдебен съвет,
проведено на 11 юни 2025 г.

Днес, 11 юни 2025 г. от 13:00 часа се проведе заседание на комисия „Съдебна карта, натовареност и съдебна статистика“ към съдийската колегия на Висшия съдебен съвет, в състав:

    ПРЕДСЕДАТЕЛ:
    ЗАМ.-ПРЕДСЕДАТЕЛИ	ДАНИЕЛА МАРЧЕВА
АТАНАСКА ДИШЕВА 
ДРАГОМИР КОЯДЖИКОВ 
	
От администрацията на Висшия съдебен съвет присъстват експертните сътрудници към комисията: Арсения Тодорова – началник отдел „Съдебна статистика“ /СС/, дирекция „Съдебна карта, натовареност и съдебна статистика“ /СКНСС/, Илияна Иванова – гл. експерт в отдел „СС“, дирекция „СКНСС“, Елена Станишева – гл. експерт – юрисконсулт в отдел „Съдебна карта и натовареност“ /СКН/, дирекция „СКНСС“, Незабравка Петкова – гл. експерт – юрисконсулт в отдел „СКН“, дирекция „СКНСС“ и Виолета Костадинова – системен администратор в отдел „СС“, дирекция „СКНСС“.

Заседанието протече при следния дневен ред:

1. Обсъждане на постъпили становища от ОСВ по предоставените от „Информационно обслужване“ АД данни от симулатор за примерно разпределение на заповедните дела.

2. Доклад от експертните сътрудници към комисията във връзка с изготвени предложения относно изменения и допълнения на Правилата за оценка на натовареността на съдиите (ПОНС), Приложенията към тях и Номенклатурата на статистическите кодове по видовете дела от временната работна група, сформираната с решение по т. 3 по протокол № 6/29.10.2024 г. на КСКНСС към СК на ВСС.

3. Писмо от от административния ръководител на Софийски военен съд относно предприемане на мерки по привеждане на статистическите форми за отчет за военните съдилища в съответсвие с материалния и процесуалния закон.
(Писмо вх. № ВСС –8896/21.05.2025г.)

4. Предложение от г-жа Миглена Тянкова – председател на Апелативен съд – Пловдив относно изменение на т. 4 и т. 8.1 от Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела, приети от СК на ВСС (Правилата).
(Писмо вх. № ВСС – 9580/06.06.2025г.)

5. Сигнал от Трифон Славков – съдия в РС – Горна Оряховица относно натовареността на съдиите и разпределението на делата в Районен съд – Горна Оряховица.
(Писмо вх. № ВСС –9500/05.06.2025г.)

6. Предложения от експертните сътрудници към комисията относно актуализиране на съдебните райони и допълване на списъка на населените места, обслужвани от районните съдилища.
(Отложена с решение по протокол № 7/20.05.2025 г., т. 7 на КСКНСС към СК на ВСС) 

	7. Извлечение от протокол № 18, т. 31 от заседание на комисия „Бюджет и финанси“, проведено на 21.05.2025 г. относно проект на График на планираните обществени поръчки за 2025 г. на Висшия съдебен съвет.

8. Писмо от Даниела Савеклиева – секретар на Национална комисия за борба с трафика на хора относно предоставяне на допълнителна информация по компетентност относно предварителен мониторингов доклад на ГРЕТА от четвъртия кръг на оценка на напредъка на България в изпълнение на ангажиментите по прилагането на Конвенцията на Съвета на Европа за борба с трафика на хора. 
(Писмо вх. № ВСС – 9197/29.05.2025 г.)

Допълнителна точка:

9. Писмо от г-н Георги Георгиев – министър на правосъдието относно създаване на необходимите условия за провеждане на заповедното производство в електронна форма, ведно с приложен проект на НИД на Наредба № Н-2 от 2020 г. за утвърждаване на образци на заповед за изпълнение, заявление за издаване на заповед за изпълнение и други книжа във връзка със заповедното производство (обн. ДВ, бр. 15 от 2020 г.).
(Писмо вх. № ВСС – 8900/06.06.2025 г.)

	По дневния ред:

ОТНОСНО точка 1 от дневния ред: Обсъждане на постъпили становища от ОСВ по предоставените от „Информационно обслужване“ АД данни от симулатор за примерно разпределение на заповедните дела.

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема за сведение постъпилите от административните ръководители на окръжните и районните съдилища становища по резултати от симулация на разпределение на заповедни дела чрез модул „Централизирано разпределение и електронна обработка на заповедни дела“ /МЦРЕОЗД/, интегриран с ЕПЕП.

2. Възлага на експертните сътрудници към комисията да изготвят допълнителни разяснения относно заложените в алгоритъма основни принципи за разпределение на заповедни дела. 

3. Внася резултати от симулация на разпределение на заповедни дела чрез модул „Централизирано разпределение и електронна обработка на заповедни дела“ /МЦРЕОЗД/, интегриран с ЕПЕП, постъпилите становища от ОСВ и разписаните допълнителни разяснения в заседанието на съдийската колегия на Висшия съдебен съвет, насрочено за 17.06.2025 г., като предлага на Съдийската колегия на ВСС да приеме следното решение:

   ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :

1. ПРИЕМА за сведение резултатите от симулация на разпределение на заповедни дела, ведно с постъпилите становища от административните ръководители на окръжните и районните съдилища и разписаните допълнителни разяснения относно работата на алгоритъма за разпределение, заложен в модул „Централизирано разпределение и електронна обработка на заповедни дела“ /МЦРЕОЗД/, интегриран с ЕПЕП.

2. ИЗПРАЩА допълнителните разяснения относно работата на алгоритъма за разпределение на заповедни дела, заложен в „МЦРЕОЗД“ на административните ръководители на окръжните и районните съдилища, за сведение. 

ОТНОСНО точка 2 от дневния ред: Доклад от експертните сътрудници към комисията във връзка с изготвени предложения относно изменения и допълнения на Правилата за оценка на натовареността на съдиите (ПОНС), Приложенията към тях и Номенклатурата на статистическите кодове по видовете дела от временната работна група, сформираната с решение по т. 3 по протокол № 6/29.10.2024 г. на КСКНСС към СК на ВСС.

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема доклада от експертните сътрудници към комисията относно предложения за изменения и допълнения на Приложенията към Правилата за оценка на натовареността на съдиите (ПОНС) и Номенклатурата на статистическите кодове по видовете дела, изготвени от временната работна група, сформирана с решение по т. 3 по протокол № 6/29.10.2024 г. на КСКНСС към СК на ВСС.

2. Приема изготвените от експертните сътрудници към комисията предложения за изменения и допълнения на текстовете на ПОНС. 

3. Да се изпрати писмо до членовете на временната работна група, сформирана с решение по т. 3 по протокол № 6/29.10.2024 г. на КСКНСС към СК на ВСС, с молба за предоставяне на предложения за регламентиране в ПОНС на механизъм за контрол при поставяне на увеличаващи коефициенти, в едноседмичен срок.

4. Възлага на експертните сътрудници към комисията да извършат проверка относно нови видове административни дела, които не са включени в Номенклатурата на статистическите кодове по административни дела и приложенията към ПОНС и при наличие на такива да изготвят предложение за проект на допълнение на същите.

5. Приема изразеното устно предложение от експертните сътрудници за изготвяне на предложение за извличане и обработка на статистически данни, които да послужат за извършаване на външна обективна оценка на измерването на натовареността по качествени показатели, съгласно ПОНС.

6. Възлага на експертните сътрудници да извършват задълбочено проучване, вкл. междуведомствени работни срещи относно възможностите за осигуряване на данни, необходими за възобновяване на процеса по изготвяне на анализ и предложения за актуализация на показателите за оценка на натовареността на съдиите и съдилищата, съгласно ПОНС.

7. Възлага на експертните сътрудници след изпълнение на решението по т. 6 да изготвят мотивирано предложение относно способите за създаване на масив от структурирани, изчерпателни данни за делата, разглеждани от апелативните, окръжните, районните, военните и административните съдилища за периода 01.07.2024 – 01.07.2025 г., посредством статистически софтуерни продукти.

8. Отлага разглеждането на точката за следващо заседание на комисията. 
ОТНОСНО точка 3 от дневния ред: Писмо от административния ръководител на Софийски военен съд относно предприемане на мерки по привеждане на статистическите форми за отчет за военните съдилища в съответсвие с материалния и процесуалния закон.
(Писмо вх. № ВСС –8896/21.05.2025г.)

Мотиви: С оглед пренебрежимо малкият брой на постъпилите дела през 2023 г. и 2024 г. във Софийски военен съд, отчетени в графа „Военни престъпления“ на Приложени 2 от отчетната форма на военните съдилища, в която се отчитат и делата по Глава I от Особената част на НК – Престъпления против Републиката, не е налице необходимост от изменение на отчетните форми. Отчитането на този вид дела в графа „Военни престъпления“ не оказва никакво влияние върху статистическите резултати за работата на съда. 

В тази връзка,

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Не намира за основателно искането на административния ръководител на Софийски военен съд, за промяна на статистическите отчетните форми на военните съдилища.

2. Да се уведоми административният ръководител на Софийски военен съд за решението по т. 1.

ОТНОСНО точка 4 от дневния ред: Предложение от г-жа Миглена Тянкова – председател на Апелативен съд – Пловдив относно изменение на т. 4 и т. 8.1 от Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела, приети от СК на ВСС (Правилата).
(Писмо вх. № ВСС – 9580/06.06.2025г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1.   Приема предложението, ведно с изложените мотиви в него.
	
2. Внася предложението в заседание на съдийската колегия на Висшия съдебен съвет, насрочено за 17.06.2025 г., като предлага на съдийската колегия на ВСС да приеме следните решения:
                   
ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :
                    
1. ИЗМЕНЯ  т. 4 от Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела, приети от съдийската колегия на ВСС с решение по протокол № 45/14.12.2021 г., изм.от съдийската колегия на ВСС с решение по протокол № 2/25.01.2022 г., изм.от съдийската колегия на ВСС с решение по протокол № 31/03.10.2023 г., както следва:

„4. Индекс следва да получат всички актове, по отношение на които е проведен инстанционен контрол, както и при извънреден контрол за наказателните дела, независимо дали с тях приключва съответното съдебно производство, с изключение на първоинстанционните актове, постановени от Върховния административен съд.“

2. ИЗМЕНЯ  т. 8.1 от Правилата за определяне и поставяне на индекси на съдебните актове за резултатите от инстанционната проверка и от производствата за възобновяване по наказателни дела, приети от съдийската колегия на ВСС с решение по протокол № 45/14.12.2021 г., изм.от съдийската колегия на ВСС с решение по протокол № 2/25.01.2022 г., изм.от съдийската колегия на ВСС с решение по протокол № 31/03.10.2023 г., както следва:

„8.1. Индексът за всеки съдебен акт се поставя на подходящо място в конкретното дело от съдията-докладчик на съдебния състав, който е постановил съдебния акт от инстанционния контрол в съответната инстанция. В случаите, когато актът на въззивната инстанция подлежи на касационен контрол, индексът за съдебния акт на първоинстанционния съд се поставя, когато не е постъпила касационна жалба, респ. протест в срока за обжалване, подадената касационна жалба е върната или касационното производство е прекратено – при връщане на делото в първинстанционния съд, а когато делото е върнато от ВКС след проведено касационно производство – при влизане в сила на първоинстанционния съдебен акт.“

        3. Приетите изменения ДА СЕ ПУБЛИКУВАТ на интернет страницата на ВСС в раздел „Нормативни и вътрешни актове", подраздел „Вътрешни правила", както и в раздел „Постоянни комисии“, Комисия „Съдебна карта, натовареност и съдебна статистика" към СК на ВСС, подраздел „Обща информация“.

ОТНОСНО точка 5 от дневния ред: Сигнал от Трифон Славков – съдия в РС – Горна Оряховица относно натовареността на съдиите и разпределението на делата в Районен съд – Горна Оряховица.
(Писмо вх. № ВСС –9500/05.06.2025г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Да се изиска от председателя на РС – Горна Оряховица в едноседмичен срок да предостави подробна информация относно разпределените дела и натовареността на съдиите в съда за 2023 и 2024 г., генерирана от модула за натовареност в Единната информационна система на съдилищата (ЕИСС).

2. Отлага разглеждането на точката за следващо заседание на комисията.

ОТНОСНО точка 6 от дневния ред: Предложения от експертните сътрудници към комисията относно актуализиране на съдебните райони и допълване на списъка на населените места, обслужвани от районните съдилища.
(Отложена с решение по протокол № 7/20.05.2025 г., т. 7 на КСКНСС към СК на ВСС) 

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Възлага на експертните сътрудници към комисията да извършват повторна проверка на отразените промени в списъка с населените места, включени в съдебната карта и да прецизират законовото основание на предложените решения. 

2. Отлага разглеждането на точката за следващо заседание на комисията.

	ОТНОСНО точка 7 от дневния ред: Извлечение от протокол № 18, т. 31 от заседание на комисия „Бюджет и финанси“, проведено на 21.05.2025 г. относно проект на График на планираните обществени поръчки за 2025 г. на Висшия съдебен съвет.

След проведено обсъждане и направените предложения за отпадане в заявката на позиция  № 1 и № 3 и замяна на позиция № 2 „Надграждане на Специализирана информационна система за мониторинг и анализ (СИСМА)“ с „Надграждане на Единната информационна система на съдилищата (ЕИСС)“ с оглед осигуряване на възможност за генериране на справки с агрегирани данни за нуждите на ВСС,

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. След отразяване на корекциите в заявката, същата да бъде изпратена на дирекция „Правна“, по компетентност. 

ОТНОСНО точка 8 от дневния ред: Писмо от Даниела Савеклиева – секретар на Национална комисия за борба с трафика на хора относно предоставяне на допълнителна информация по компетентност относно предварителен мониторингов доклад на ГРЕТА от четвъртия кръг на оценка на напредъка на България в изпълнение на ангажиментите по прилагането на Конвенцията на Съвета на Европа за борба с трафика на хора. 
(Писмо вх. № ВСС – 9197/29.05.2025 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Поставените въпроси в предварителен мониторингов доклад на ГРЕТА от четвъртия кръг на оценка на напредъка на България в изпълнение на ангажиментите по прилагането на Конвенцията на Съвета на Европа за борба с трафика на хора, са извън компетентността на комисията. 

2. Да се уведоми главния секретар на ВСС за решението по т. 1.
ОТНОСНО точка 9 от дневния ред: Писмо от г-н Георги Георгиев – министър на правосъдието относно създаване на необходимите условия за провеждане на заповедното производство в електронна форма, ведно с приложен проект на НИД на Наредба № Н-2 от 2020 г. за утвърждаване на образци на заповед за изпълнение, заявление за издаване на заповед за изпълнение и други книжа във връзка със заповедното производство (обн. ДВ, бр. 15 от 2020 г.).
(Писмо вх. № ВСС – 8900/06.06.2025 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема за сведение писмото от министъра на правосъдието.
2. Изпраща писмото от министъра на правосъдието, ведно с проект на Наредба за изменение и допълнение на Наредба № Н 2 от 2020 г. за утвърждаване на образци на заповед за изпълнение, заявление за издаване на заповед за изпълнение и други книжа във връзка със заповедното производство на Комисията по правни въпроси към пленума на Висшия съдебен съвет, по компетентност.
3. Изготвените бележки и коментари по проекта на Наредбата от Кирил Петров – съдия в СРС и член на работната група сформирана с решение по т. 17 от протокол № 6/10.10.2024 г. на пленума на ВСС, да бъдат приложени към материалите по т. 2. 

ПРЕДСЕДАТЕЛ НА КОМИСИЯ 
„СЪДЕБНА КАРТА, НАТОВАРЕНОСТ 
И СЪДЕБНА СТАТИСТИКА“
КЪМ СК НА ВСС: /п/

			ДАНИЕЛА МАРЧЕВА